
1. PIELIKUMS
“Būvprojekta “Daugavpils ledus halles inženiersistēmu un ēkas elementu pārbūve Stacijas iela 45A, Daugavpils” ekspertīzes veikšana”,
identifikācijas Nr. DOC 2026-26

TEHNISKĀ SPECIFIKĀCIJA 
Būvprojekta "Daugavpils ledus halles inženiersistēmu un ēkas elementu pārbūve Stacijas iela 45A, Daugavpils” ekspertīzes veikšanai
1. BŪVPROJEKTA Ekspertīze
1.1 Ekspertīze tiek veikta atbilstoši Ministru kabineta 2014.gada 19.augusta noteikumi Nr.500 „Vispārīgie būvnoteikumi” prasībām. 
1.2 Izvērtēt SIA “Taikin Build” izstrādāta būvprojekta “Daugavpils ledus halles inženiersistēmu un ēkas elementu pārbūve Stacijas iela 45A, Daugavpils”  (turpmāk tekstā – būvprojekts) atbilstību:
· Latvijas Republikā spēkā esošajiem normatīvajiem aktiem un LVS standartiem, un atbildīgo institūciju izsniegto tehnisko noteikumu prasībām;
· Būvprojekta atbilstību Ministru kabineta 2018. gada 28. augustā noteikumiem Nr.545 “Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"”;

· Būvprojekta daļu un sadaļu savstarpējo savietojamību un atbilstību;

· Būvprojekta detalizācijas pakāpes atbilstību Pasūtītāja tehniskajai specifikācijai (projektēšanas uzdevumam/programmai) un pietiekamību būvdarbu veikšanai;

· Būvprojekta būvdarbu apjomu un specifikācijas savstarpējo atbilstību un savietojamību.

1.3.   Veikt būvprojekta ekspertīzi, sēkojošām daļam: 
· Būvkonstrukcijas;
· Ugunsdrošības pasākumu pārskats;
· Arhitekturas daļa;

· Ventilācijas daļa.

Līguma ietvaros var tikt precizētas katra konkrētā būvprojekta sadaļas, kurām veicama būvekspertīze.
2. DARBA UZDEVUMS BŪVPROJEKTA EKSPERTĪZEI
2.1. Noteikt būvprojekta atbilstību Latvijas Republikā spēkā esošajiem normatīvajiem aktiem, tai skaitā Eirokodeksu un tajos minētos LVS EN standartus vai ekvivalentus;
2.2. Noteikt būvprojekta atbilstību Daugavpils pašvaldības Centrālā pārvalde Būvvaldes izdotai būvatļaujai Nr. BIS-BV-4.1-2026-2599 par projektešanas nosacījumiem “Daugavpils ledus halles inženiersistēmu un ēkas elementu pārbūve Stacijas iela 45A, Daugavpils, BIS lietas Nr. BIS-BL-951447-20503
2.3. Būvprojekta atbilstību Ministru kabineta 2018. gada 28. augustā noteikumiem Nr.545 “Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"”;
2.4. Pārbaudīt būvprojektā paredzēto konstruktīvo risinājumu un materiālu izvēles atbilstību būves funkcionalitātes, ilgmūžības un energoefektivitātes prasībām prasībām;
2.5. Pārbaudīt atsevišķo būvprojekta daļu ietvaros izstrādāto risinājumu savstarpējo saskaņotību un būvprojekta daļu atbilstību būvprojektam kopumā, īpaši pievēršot uzmanību būvkonstrukciju krustojumiem;
2.6. Pārbaudīt darba daudzumu aprēķinu pareizību un atbilstību rasējumiem un būvprojekta specifikācijām, izvērtējot būvizstrādājumu izvēles ekonomisko pamatojumu saskaņā ar projektēšanas uzdevumu, kā arī izmaksās iekļauto darba pozīciju pietiekamību;
2.7. Izvērtēt projektēto nozīmīgo būvkonstrukciju noturību, pārbaudīt slodžu un konstrukciju aprēķinus;
2.8. Pārbaudīt ekspertējāmo būvprojekta detalizācijas pakāpes pietiekamību būvobjekta būvdarbu kvalitatīvai veikšanai;
2.9. Pārbaudīt vai ekspertējāmo projektā ir noteiktas minimālās tehniskās prasības piegādājamajām precēm, norādīti būtiskie tehniskie parametri, kādas ir nepieciešamas, lai nodrošinātu šo preču funkcionalitāti, piemērotību konkrētajiem darbiem. Pārbaudīt vai visas atsauces uz materiālu un izstrādājumu izgatavotāju firmām, kuras norādītas projektā liecina tikai par šo izstrādājumu kvalitāti un apkalpošanas līmeni. 
2.10. Sekot, lai atsevišķi būvprojekta labojumi jebkurā sadaļā tiktu ievērtēti visās pārējās būvprojekta sadaļās, uz kurām labojumi attiecas;
2.11. Izvērtēt, vai visi ekspertējāmo būvprojektā iekļautie risinājumi ir pietiekami un atbilstoši to apjoma ziņā, lai kvalitatīvi nodrošinātu ēkas ekspluatāciju;
2.12. No ēkas apsaimniekošanas un ekspluatācijas viedokļa izvērtēt izvēlēto ekspertējāmo  būvprojekta risinājumu tehniski ekonomisko pamatojumu, tai skaitā, risinājumu atbilstību ilgtspējīgās būvniecības principiem.
2.13. Izpildītājam ir tiesības pieprasīt un saņemt no būvprojekta izstrādātāja projektēto būvkonstrukciju slodžu un konstrukciju aprēķinus, tāmi un apjomus, kā arī citu informāciju par būvprojektu;
2.14. Ekspertīzes laikā konstatēto trūkumu novēršanai izpildītājam ir tiesības pieprasīt un saņemt no būvprojekta izstrādātāja būvprojekta dokumentācijas labojumus un iekļaut tos ekspertīzes gala slēdzienā;
2.15. Izpildītājs nav tiesīgs mainīt būvprojekta dokumentācijas saturu vai veikt labojumus būvprojektā;
2.16. Pēc ekspertīzes atzinuma iesniegšanas, projektētājs novērš norādītās neatbilstības, ja tādas tiek konstatētas. Ekspertīzes veicējam 3.1.punktā noteiktajā termiņā jāpārbauda un jāizvērtē, vai norādītās neatbilstības ir novērstas. Visi uzskaitītie pienākumi izpildītājam jāveic līdz pozitīvam ekspertīzes atzinumam;
2.17. Vienlaikus ar pozitīva ekspertīzes atzinuma iesniegšanu Pasūtītājam, Izpildītājs iesniedz apliecinājumu par to, ka ekspertīzes ietvaros ir veikta visu ekspertīzes darba uzdevumā noteikto pienākumu izpilde, apliecinājumā konkrēti tos norādot. Apliecinājumu var ietvert arī pozitīvajā ekspertīzes atzinumā;
2.18. Izpildītājam jāveic atkārtota attiecīgo būvprojekta daļu un/vai sadaļu ekspertīzi, ja būvprojektam pirms būvdarbu uzsākšanas vai būvdarbu laikā tiek mainīts būves arhitektoniskais risinājums vai būves, tās nesošo konstrukciju vai to daļu konstruktīvais risinājums attiecībā uz būves mehānisko stiprību, stabilitāti, ugunsdrošību vai lietošanas drošumu;
2.19. Atbildīgais eksperts, kurš sniedzis pozitīvu atzinumu par būvprojektu, kopā ar būvprojekta atbildīgo projektētāju ir solidāri atbildīgs par būvprojekta risinājumu atbilstību normatīvo aktu un tehnisko noteikumu prasībām.
2.20. Darbus veikt saskaņā ar spēkā esošiem normatīviem aktiem.
3. Ekspertīzes veikšanas termiņš

3.1 Ekspertīzes atzinums jāiesniedz ne vēlāk kā 20 (divdesmit) kalendāro dienu laikā pēc būvprojekta saņemšanas. Būvprojekta izmaiņu ekspertīzes gadījumos ekspertīzes atzinums jāiesniedz ne vēlāk kā 7 (septiņu) kalendāro dienu laikā pēc attiecīgās dokumentācijas saņemšanas.
3.2 Būvprojekta autors pēc ekspertīzes slēdziena saņemšanas veic norādīto nepilnību novēršanu. Pēc kļūdu novēršanas izpildītājs veic būvprojekta atkārtotu izvērtēšanu un pārbaudi un sniedz būvprojekta ekspertīzes atzinumu ne ilgāk kā 7 (septiņu) kalendāro dienu laikā pēc koriģētā būvprojekta saņemšanas;
3.3 Būvprojekta ekspertīzes atzinums par izmaiņām Būvprojektā sagatavojami un iesniedzami Pasūtītājam drukātā un elektroniskā formātā ne vēlāk kā 5 (piecu) darba dienu laikā no Būvprojekta izmainīto daļu iesniegšanas ekspertīzes veicējam.
4. BŪVPROJEKTA EKSPERTĪZES ATZINUMS
4.1 Būvprojekta ekspertīzes atzinums tiek nodots drukātā formātā 2 (divos) eksemplāros un elektroniskā formātā, parakstīts ar drošu elektronisko parakstu, kā arī Būvniecības informācijas sistēmā;
4.2 Būvprojekta ekspertīzes atzinums par izmaiņām Būvprojektā (būvdarbu laikā) tiek nodots drukātā formātā 2 (divos) eksemplāros un elektroniskā formātā, parakstīts ar drošu elektronisko parakstu, kā arī Būvniecības informācijas sistēmā.
Sagatavoja:
SIA “Daugavpils Olimpiskais centrs”

